arquivos | Blogueandamos\nRepaso dúbidas da última sesión\n29 Martes Xan 2013\narquivos, blogger, blogspot, dúbidas, incrustar, problemas, youtube\nVou intentar dar resposta a algunhas das dúbidas que xurdiron na última sesión do curso. Agardo que vos sirvan de axuda e que non esquecer ningunha. Caso de que teñades máis cuestións, podedes achegalas a través dos comentarios deste ou doutras das publicacións deste blog.\nExportar un blog desde Blogger/Blogspot a WordPress\nComo xa comentei ao remate da aula con algunhas de vós, pasar dun Blogger/Blogspot a WordPress é bastante complicado. Polo pouco que puiden indagar, só é medianamente factible caso de que nos fagamos usuarios de pagamento en WordPress. Déixovos un par de ligazóns onde explican como podemos proceder.\nMigrar de Blogger a WordPress: la guía definitiva\n¡Pasa de Blogger a WordPress!\nPara importardes artigos ou comentarios, podedes probar a seguinte secuencia:\nPanel > Ferramentas > Importar > Blogger\nA partir de aí, podedes seguir as instrucións. Como vedes, podemos importar contidos desde unha ampla variedade de plataformas weblog.\nProblemas para subir vídeos de Youtube nas publicacións\nAquelas persoas que tiñan problemas ao intentar incrustar vídeos de Youtube e elementos doutras plataformas (tede en conta a listaxe de plataformas compatibles con WordPress), comprobade que tedes esta configuración no apartado de configuración Multimedia en:\nPanel > Preferencias > Multimedia\nCaso de persistir o problema, lembrade que poderedes incrustar un elemento dunha plataforma externa empregando, dentro do editor de texto, a seguinte secuencia:\nEngadir multimedia > Insert from URL\nAí só teredes que introducir o enderezo de Youtube correspondente ao vídeo que desexedes incrustar na vosa publicación e clicar en “Insert into post”.\nSubir arquivos en Blogger/Blogspot\nSegundo estiven consultando, non podemos subir arquivos nun Blogger/Blogspot do mesmo xeito que o facemos en WordPress. Todas as respostas que encontrei indican que debemos depender de servizos externos.Aquí recomendan o uso de Dropbox e aquí, por exemplo, o uso de FileDen.\nComo vedes, outro argumento a favor do uso de WordPress.\nActividade: os arquivos\n27 Domingo Xan 2013\nImos probar a subir os nosos primeiros arquivos, alén das imaxes.\nA actividade consistirá en consultar un arquivo, descargalo nos nosos equipos para logo publicalo no noso blog nun artigo cun pequeno texto de presentación. O título do noso artigo será “Actividade: os arquivos”.\nO arquivo a descargar é ESTE.\nCreando artigos (3 de 4): os arquivos\nUnha vez que xa vimos como subirmos imaxes para incluír nas nosas publicacións, o proceso a seguirmos para incluír outras clases de arquivos é moi parecido.\nOs tipos de arquivos que permite cargar WordPress na actualidade son:\nImaxe: jpg, jpeg, png, gif.\nPublicación e texto: pdf, doc, odt, docx.\nPresentación: ppt, ppsx, pptx, pps.\nFolla de cálculo: xls, xlsx.\nIsto abre un amplo marco de posibilidades de traballo na aula. Algúns exemplos serían:\nPublicación nos blogs dos alumnos de traballos en PDF.\nPublicación de arquivos de texto editables (doc, odt, docx) con actividadespara que o alumnado o descargue e o publique en formato non editable na súa propia páxina.\nCompartir desde o blog do profesor de presentacións empregadas na aula ou como material de apoio.\nRecompilación en follas de cálculo de información sobre alumnado en posts privados dirixidos a nais e pais.


foto da rolda de prensa de presentacion dos encontro, de esquerda a dereita, Arturo Vaquero, Gómez Besteiro (Presidente da Deputación), María Hervera e José Corredoira (Director da Escola de Imaxe e Son)\nfoto da rolda de prensa de presentacion dos encontro, de esquerda a dereita, Arturo Vaquero, Gómez Besteiro (Presidente da Deputación), María Hervera e José Corredoira (Director da Escola de Imaxe e Son\nA Fundación TIC , dependente da Deputación, organizou onte un encontro dos alumnos da Escola de Imaxe e Son con dous dos lucenses nos Premios Goya 2010: a guionista María Hervera, premio á mellor película documental por “Garbo, el hombre que salvó el mundo” e Arturo Vaquero, nominado á mellor canción orixinal por “Agallas vs. Escamas”. Serán dúas conferencias, a de Arturo Vaquero ás cinco da tarde e a de María Hervera ás seis. Terán lugar no salón de actos da Deputación e estarán abertas ó público.\nO Presidente da Fundación, José Ramón Gómez Besteiro, subliñou que “os Premios Goya deste ano tiveron, sen dúbida, unha forte presenza galega e lucense en particular, na que Luis Tosar e Julio Fernández resultaron premiados, pero tamén houbo outros que estiveron neste punto onde moitas veces é difícil chegar. A nosa intención é destacar o mérito duns e outros. Por iso hoxe están con nós María Herrera e Arturo Vaquero, cos que queremos transmitir ese orgullo de provincia, na que se fan grandes cousas e con xente marabillosa”. Neste senso, anunciou que a Deputación está a xestionar unha recepción oficial a Tosar e Fernández.\nExemplo para os alumnos\nGómez Besteiro afirmou que “este recoñecemento do cine español e esta visita é interesante para que o mundo da imaxe e do son teña ese protagonismo que nos humildemente lle queremos dar dende a Fundación TIC”.\nO principal obxectivo da Fundación é a inserción laboral dos seus alumnos, e o mundo cinematográfico é unha das saídas que teñen. Para elo é necesario una boa formación teórica, pero tamén que coñezan de primeira man a experiencia de profesionais de recoñecido prestixio, como é o caso de María Hervera e Arturo Vaquero, ou doutros lucenses, como Julio Fernández, Pedro Revaldería e directores como Inmanol Uribe e José Luis Cuerda, que tamén compartiron unha xornada cos estudantes da EIS.\nDende a Fundación tamén se apoia os primeiros pasos dos alumnos no mercado laboral coa colaboración, a través da súa participación, na rodaxe de películas como a curta “Triste soledad de un violinista”, que se realizou estes días en Sarria, ou do documental “Garbo, Hitler...e Araceli”.\nHervera e Vaquero\nMaría Hervera conseguíu o premio á mellor película documental por “Garbo, el hombre que salvó el mundo”, unha historia que coñeceu a través da lucense Araceli González, quen fora muller de Juan Pujol, o espía español máis importante de todos os tempos. Hai oito anos obtivo unha bolsa do Instituto das Ciencias Cinematográficas e Audiovisuais para afondar nos secretos de Juan Pujol. Neste senso, amosou a súa satisfacción polo recibimento da Deputación e polo premio “porque coñecín a Araceli. Era amiga da miña avoa”. Deste xeito, apuntou que “foi un traballo difícil. O primeiro marido de Araceli reapareceu cando se pensaba que estaba morto. Esa foi a primeira mentira. Tiña a 27 subaxentes traballando para el”.\nArturo Vaquero, nominado polo tema “Agallas vs. Escamas”, para a película “Agallas”, foi un dos primeiros galegos que destacou no campo da música electrónica. Deuse a coñecer co pseudónimo de “Humanoid”, editou varios CDs e realizou numerosos concertos. Vaquero combina o seu labor de compositor coa de Enxeñeiro de Son e produtor musical. Tamén realiza bandas sonoras e música para documentais e anuncios en radio e televisión.\nVaquero lembrou que a composición “foi unha canción orixinal de libro. Os guionistas fixeron a letra. A nominación foi un gran premio porque hai unha selección moi ampla. Como lucenses que somos, imos seguir insistindo ano tras ano para traer o Goya a Lugo”.\nVideo do encontro con Maria Hervera\nVideo do encontro con Arturo Vaquero\nPor outra banda, a Escola de Imaxe e Son de Lugo acolle dende este martes un curso de inglés audiovisual organizado polo Consorcio Audiovisual de Galicia e a Consellería de Educación, en colaboración coa Fundación TIC.


DOG Núm. 4 Xoves, 5 de xaneiro de 2017 Páx. 563\nA Lei orgánica 8/2013, do 9 de decembro, para a mellora da calidade educativa, modifica o artigo 41 da Lei orgánica 2/2006, do 3 de maio, de educación, e establece os requisitos de acceso a ciclos formativos de grao superior e de grao medio que serán de aplicación para o curso 2016/17. O referido artigo modifica o establecido no artigo 36.1 do Decreto 114/2010, do 1 de xullo, polo que se establece a ordenación xeral da formación profesional do sistema educativo de Galicia.\nQuen desexar información puntual no relativo ás publicacións en todo o proceso do desenvolvemento das probas de acceso poderá dirixirse ao centro onde realizou a súa inscrición, ao centro onde realicen as probas ou ben á páxina web http://www.edu.xunta.es/fp, onde se publicarán as listaxes correspondentes. Estas listaxes terán efectos de comunicación ás persoas que presenten reclamación.\n2. A adaptación da proba que deben superar estas persoas deberá respectar o esencial dos referentes de avaliación establecidos para as probas de acceso aos ciclos formativos de graos medio ou superior.\n3. Os centros de inscrición comunicarán a resolución de adaptación da proba ás persoas que a solicitasen. As listaxes provisional e definitiva de proba adaptada poderán consultarse na secretaría do centro onde realizasen a inscrición as persoas interesadas ou quen as represente; non serán publicadas na internet nin nos taboleiros de anuncios.\nQuen teña realizada a proba de acceso a ciclos formativos de formación profesional na Comunidade Autónoma de Galicia nos anos 2015 ou 2016 e non a superase na súa totalidade poderá solicitar a conservación da cualificación obtida nas partes superadas cunha puntuación igual ou superior a cinco para a presente convocatoria. En caso de solicitar a conservación, non poderá examinarse desa parte ou desas partes da proba.\na) As probas de acceso a ciclos formativos de grao medio e de grao superior terán validez en todo o territorio do Estado. Nos ciclos formativos de grao superior, o acceso a cada un deles mediante proba quedará determinado de acordo coa parte específica desta.\nb) Quen realice a proba na Comunidade Autónoma de Galicia e non a supere na súa totalidade poderá manter a cualificación obtida nas partes superadas cunha puntuación igual ou superior a cinco en futuras convocatorias de probas de acceso a ciclos formativos en Galicia, durante os dous anos seguintes.\nArtigo 13. Recursos e notificacións\n1. Contra a listaxe definitiva de persoas admitidas, a resolución definitiva de exencións, a resolución definitiva de probas adaptadas e as cualificacións definitivas da proba de acceso poderase interpor recurso de alzada no prazo dun mes, contado a partir do día seguinte ao da publicación da correspondente listaxe definitiva, ante o director xeral de Educación, Formación Profesional e Innovación Educativa da Consellería de Cultura, Educación e Ordenación Universitaria, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administración públicas.\n2. As notificacións de resolucións dos recursos interpostos practicaranse nos termos previstos na normativa reguladora do procedemento administrativo común. A persoa solicitante elixirá, no anexo de solicitude entregado, o medio de notificación polo que prefire recibir as devanditas resolucións. No caso de escoller como medio de notificación preferente o electrónico, as notificacións realizaranse mediante o Sistema de notificación electrónica de Galicia (Notifica), dispoñible a través da sede electrónica da Xunta de Galicia (https://sede.xunta.gal). Só se poderá acceder ao contido destas notificacións co certificado electrónico asociado ao NIF da persoa solicitante.\nO Sistema de notificación electrónica de Galicia (Notifica) remitirá ás persoas interesadas avisos da posta á disposición das notificacións, mediante un correo electrónico dirixido á conta de correo que conste na solicitude para os efectos de notificación. Estes avisos non terán, en ningún caso, efectos de notificación practicada e a súa falta non impedirá que a notificación sexa considerada plenamente válida.\nDe conformidade coa Lei orgánica 15/1999, do 13 de decembro, de protección de datos de carácter persoal, os datos persoais recollidos na tramitación desta disposición, cuxo tratamento e publicación autoricen as persoas interesadas mediante a presentación das solicitudes, serán incluídos nun ficheiro denominado «Alumnado», co obxecto de xestionar o presente procedemento, así como para informar as persoas interesadas sobre o seu desenvolvemento. O órgano responsable deste ficheiro é a Secretaría Xeral Técnica da Consellería de Cultura, Educación e Ordenación Universitaria. Os dereitos de acceso, rectificación, cancelación e oposición poderanse exercer ante esta mesma secretaría xeral técnica, mediante o envío dunha comunicación ao seguinte enderezo: Consellería de Cultura, Educación e Ordenación Universitaria, Edificio Administrativo San Caetano, s/n, 15704 Santiago de Compostela, ou a través dun correo electrónico a sxfp@edu.xunta.es.\nArtigo 15. Datos en poder da Administración\n1. Para a tramitación deste procedemento consultaranse automaticamente datos en poder das administracións públicas. Só no caso de oposición expresa no modelo de solicitude as persoas interesadas deberán achegar os documentos acreditativos correspondentes. En caso de que algunha circunstancia imposibilitase a obtención dos citados datos poderase solicitar ás persoas interesadas a súa presentación.\n2. Así mesmo, tal como establece o punto 3 do artigo 28 da Lei 39/2015, do 1 de outubro, do procedemento administrativo común das administracións públicas, as persoas interesadas non deberán entregar documentos que xa fosen previamente achegados por elas a calquera Administración, sempre que se faga constar a data e o órgano administrativo en que fosen presentados. Presumirase autorizada polas persoas participantes a consulta ou obtención destes datos, agás que conste na solicitude a súa oposición expresa.\nArtigo 17. Requisitos das persoas participantes\nArtigo 18. Datas e lugares de inscrición\nA solicitude de inscrición, segundo o modelo do anexo I, para as probas de acceso aos ciclos formativos de grao medio irá dirixida ao director ou á directora de calquera centro docente público da Consellería de Cultura, Educación e Ordenación Universitaria que imparta ciclos formativos de formación profesional no curso académico 2016/17. O prazo de presentación estará abranguido entre os días 13 e 23 de marzo de 2017, ambos os dous incluídos.\nArtigo 19. Presentación de solicitudes e documentación\n3. Poderán quedar exentas dunha parte da proba as persoas que acrediten algunha das circunstancias establecidas nos artigos 22, 23 e 24 desta orde, así como as persoas que xa tivesen recoñecida a exención desa parte da proba nunha convocatoria anterior de probas de acceso a ciclos formativos de grao medio en Galicia. A solicitude de exención parcial da proba deberase indicar no momento da inscrición.\nPara a xustificación das exencións previstas nos artigos 22 e 23, e nos puntos a) e b) do artigo 24 presumirase que se autoriza a Consellería de Cultura, Educación e Ordenación Universitaria para consultar os datos de certificacións académicas que tivesen que ser expedidas por centros de ensino público de Galicia. En caso de denegar esta consulta no anexo da solicitude ou en caso de que se lles demande, achegarase orixinal ou copia compulsada da certificación académica correspondente. Deberanse achegar as certificacións académicas expedidas por outras comunidades autónomas.\nArtigo 22. Exención da parte sociolingüística da proba\nPoderán quedar exentas da parte sociolingüística da proba as persoas que acrediten algunha das seguintes circunstancias:\na) Superación dos módulos profesionais de Comunicación e sociedade I e II dun título de formación profesional básica.\nb) Superación dos ámbitos social e de comunicación dun programa de cualificación profesional inicial.\nc) Superación dos ámbitos social e de comunicación do nivel II da educación secundaria para as persoas adultas.\nArtigo 23. Exención da parte matemática e da parte científico-técnica da proba\nPoderán quedar exentas da parte matemática e da parte científico-técnica da proba as persoas que acrediten algunha das seguintes circunstancias:\na) Superación dos módulos profesionais de Ciencias aplicadas I e II dun título de formación profesional básica.\nb) Superación do ámbito científico-tecnolóxico dun programa de cualificación profesional inicial.\nc) Superación do ámbito científico-tecnolóxico do nivel II da educación secundaria para as persoas adultas.\nArtigo 24. Exención da parte científico-técnica da proba\nPoderán quedar exentas da parte científico-técnica da proba as persoas que acrediten algunha das seguintes circunstancias:\na) Superación dos módulos profesionais relacionados co perfil profesional dun título de formación profesional básica (agás o módulo de Formación en centros de traballo e os módulos asociados aos bloques comúns).\nb) Superación dos módulos específicos profesionais (exceptuando o módulo de Formación en centros de traballo) dun programa de cualificación profesional inicial.\nc) Superación dun certificado de profesionalidade de calquera nivel, consonte o Real decreto 34/2008, do 18 de xaneiro, polo que se regulan os certificados de profesionalidade. No caso de solicitar a exención por este motivo, deberase achegar o certificado de profesionalidade.\nd) Acreditación, como mínimo, do tempo equivalente a un ano de experiencia laboral a xornada completa, con independencia do campo profesional en que se traballase. As persoas interesadas deberán cumprir este requisito con anterioridade á conclusión do período de inscrición para as probas.\n1º. En caso de traballadores e traballadoras por conta allea, a documentación para presentar será a certificación da Tesouraría Xeral da Seguridade Social (vida laboral) ou da mutualidade laboral en que se estivese afiliado/a, onde conste a empresa e o período de contratación. En caso de persoal das Forzas Armadas, certificación de vida laboral expedida pola pagadoría do centro de destino actual, onde consten os empregos desempeñados por destino, coa especialidade militar e o período de exercicio.\n2º. En caso de traballadores e traballadoras por conta propia, a documentación para presentar será a certificación da Tesouraría Xeral da Seguridade Social (vida laboral) onde conste o período de cotización no réxime especial de traballadores/as autónomos/as, ou o equivalente da mutualidade laboral en que se estivese afiliado/a.\nArtigo 25. Relacións provisorias e definitivas de persoas admitidas e excluídas para as probas\n1. A relación provisoria de persoas admitidas e excluídas para a realización da proba farase pública o día 6 de abril. Esta listaxe dará información sobre a solicitude e a documentación presentada. No caso das exclusións farase indicación expresa dos motivos que as ocasionen.\n2. Poderanse presentar reclamacións contra a listaxe provisoria desde o día 18 ao día 21 de abril, ambos os dous incluídos, no mesmo centro onde se realizase a inscrición. Así mesmo, durante o período de reclamación poderase achegar a documentación pendente de entrega ou reclamada pola Administración referente ao solicitado na folla de inscrición.\nArtigo 26. Resolución das solicitudes de exención e de proba adaptada\n1. A resolución provisoria de exencións e de probas adaptadas farase pública o día 6 de abril. En caso de resolución denegatoria, figurará na listaxe a causa da denegación.\n2. Contra estas resolucións provisorias as persoas interesadas poderán presentar reclamación desde o día 18 ao día 21 de abril, ambos os dous incluídos, ante o presidente ou a presidenta do tribunal avaliador das probas, no centro onde se realizase a inscrición. As secretarías dos centros tramitarán as reclamacións a través da aplicación informática.\n3. A resolución definitiva de exencións e de probas adaptadas farase pública o día 16 de maio. En caso de resolución denegatoria, figurará na listaxe a causa da denegación.\nArtigo 27. Comisións de realización das probas de acceso\nArtigo 28. Realización da proba\n1. As probas de acceso aos ciclos de grao medio terán lugar o día 31 de maio de 2017 no horario que se indica deseguido:\nArtigo 29. Relacións provisorias e definitivas de cualificacións\n2. Poderanse presentar reclamacións contra a listaxe provisoria desde o día 13 ata o día 16 de xuño, ambos os dous incluídos, no mesmo centro onde se realizara a inscrición.\nArtigo 30. Emisión de certificacións\n1. Todas as persoas participantes nas probas de acceso poderán solicitar as certificacións de realización da proba en calquera centro educativo público da Consellería de Cultura, Educación e Ordenación Universitaria con oferta de ciclos formativos de formación profesional, a partir do día 26 de xuño.\nArtigo 31. Requisitos das persoas participantes\nArtigo 32. Datas e lugares de inscrición\nA solicitude de inscrición, segundo o modelo do anexo II, para as probas de acceso aos ciclos formativos de grao superior irá dirixida ao director ou á directora de calquera centro docente público da Consellería de Cultura, Educación e Ordenación Universitaria que imparta ciclos formativos de formación profesional no curso académico 2016/17 (agás no CIFP Rodolfo Ucha Piñeiro). O prazo de presentación estará abranguido entre os días 6 e 15 de febreiro de 2017, ambos os dous incluídos.\nArtigo 33. Presentación de solicitudes e documentación\n6. En caso de solicitar exención dalgunha/s parte/s da proba, xustificarase de acordo co disposto nos artigos 35, 36 e 37 desta orde, segundo o caso.\nb) Parte específica. Organizarase con base en tres opcións, A, B e C, en función das familias profesionais e os ciclos formativos aos cales posibilita o acceso, segundo se establece no anexo VII. A persoa aspirante deberá elixir unha das tres opcións no momento de formalizar a solicitude de inscrición para a proba, escollendo dúas das tres materias das cales desexe que se lle examine:\n3. Poderán quedar exentas dunha parte da proba as persoas que acrediten algunha das circunstancias establecidas para cada parte nos artigos 36 e 37 desta orde, así como as persoas que xa tivesen recoñecida a exención desa parte da proba e, no caso da parte específica, na mesma opción, nunha convocatoria anterior de probas de acceso a ciclos formativos de grao superior en Galicia. A solicitude de exención parcial da proba deberase indicar no momento da inscrición.\nPara a xustificación das exencións previstas nas letras a), e) e f) do artigo 37 presumirase que se autoriza a Consellería de Cultura, Educación e Ordenación Universitaria para consultar os datos de titulacións non universitarias. En caso de denegar esta consulta no anexo da solicitude, ou en caso de que se lles demande, achegarase orixinal ou copia compulsada da documentación.\nArtigo 36. Exención da parte común da proba\nPoderán quedar exentas da parte común da proba as persoas que acrediten algunha das seguintes circunstancias:\na) Superación da proba de acceso a ciclos formativos de grao superior de formación profesional non incluídos na opción pola que se presente, conforme o anexo VII desta orde. En caso de solicitar a exención por este motivo deberanse achegar os certificados de superación da proba expedidos por outras comunidades autónomas.\nb) Superación dunha proba de acceso a ciclos formativos de grao superior de ensinanzas deportivas ou de artes plásticas e deseño. En caso de solicitar a exención por este motivo, deberanse achegar os certificados de superación da proba expedidos por outras comunidades autónomas.\nArtigo 37. Exención da parte específica da proba\nPoderán quedar exentas da parte específica da proba as persoas que acrediten algunha das seguintes circunstancias:\na) Estar en posesión dun título de técnico auxiliar da Lei 14/1970, do 4 de agosto, xeral de educación e financiamento da reforma educativa. A correspondencia entre o título de técnico auxiliar e a familia profesional do Catálogo nacional de cualificacións profesionais determinará a opción da parte específica a que lle corresponderá a exención, segundo o establecido nos anexos VIII e IX desta orde.\nb) Superación dun certificado de profesionalidade de nivel dous ou superior dalgunha das familias profesionais. Terá exención da opción da parte específica correspondente, segundo a relación establecida no anexo VIII desta orde. Nas familias Marítimo-Pesqueira e Imaxe e Son, aterase ao disposto no anexo IX desta orde en función da cualificación profesional incluída no certificado de profesionalidade. De publicarse novas cualificacións profesionais, a Dirección Xeral de Educación, Formación Profesional e Innovación Educativa determinará a opción da parte específica da proba de acceso a que lle corresponde a exención. En caso de solicitar a exención por este motivo, deberá achegarse o certificado de profesionalidade.\nc) Acreditación, como mínimo, do tempo equivalente a un ano de experiencia laboral a xornada completa de xeito que exista correspondencia entre as actividades profesionais desenvolvidas e as unidades de competencia dunha cualificación profesional de nivel dous ou superior do Catálogo nacional de cualificacións profesionais. As persoas interesadas deberán cumprir este requisito con anterioridade ao remate do período de inscrición para as probas.\nSegundo a familia profesional a que pertenza a cualificación profesional obterase exención da parte específica da proba pola opción que corresponda no anexo VIII desta orde.\nNas familias Marítimo-Pesqueira e Imaxe e Son observarase o disposto no anexo IX desta orde en función da cualificación profesional. De publicarse novas cualificacións profesionais, a Dirección Xeral de Educación, Formación Profesional e Innovación Educativa determinará a opción da parte específica da proba de acceso á que lle corresponde a exención.\n1º. En caso de traballadores e traballadoras por conta allea, a documentación para presentar será a seguinte:\n– Certificación da Tesouraría Xeral da Seguridade Social (vida laboral) ou da mutualidade laboral en que se estivese afiliado/a, onde conste a empresa e o período de contratación. En caso de persoal das Forzas Armadas, certificación de vida laboral expedida pola pagadoría do centro de destino actual, onde consten os empregos desempeñados por destino, coa especialidade militar e o período de exercicio.\n– Certificación da empresa en que se adquirise a experiencia laboral, segundo o modelo do anexo X desta orde, onde se fagan constar especificamente todos os aspectos requiridos no devandito anexo para cada unha das actividades laborais desenvolvidas pola persoa interesada relacionadas coa exención que solicita.\n2º. En caso de traballadores e traballadoras por conta propia, a documentación para presentar será a seguinte:\n– Certificación da Tesouraría Xeral da Seguridade Social (vida laboral) onde conste o período de cotización no réxime especial de traballadores/as autónomos/as, ou o equivalente da mutualidade laboral en que se estivese afiliado/a.\n– Memoria descritiva segundo o modelo do anexo X, realizada e asinada pola persoa interesada, onde se fagan constar especificamente todos os aspectos requiridos no devandito anexo para cada unha das actividades laborais desenvolvidas pola persoa interesada relacionadas coa exención que solicita.\nd) As persoas que teñan a condición de deportistas de alto nivel ou de alto rendemento poderán solicitar a exención da parte específica da proba en caso de escoller a opción C, consonte o establecido no artigo 9.3.a) do Real decreto 971/2007, do 13 de xullo, sobre deportistas de alto nivel e alto rendemento, e no artigo 36.1.f) da Lei 3/2012, do 2 de abril, do deporte de Galicia. Presumirase concedida a autorización á Administración para consultar os datos das persoas que teñan a condición de deportistas de alto nivel. En caso de denegar a devandita consulta, e mais no caso das persoas que posúan a condición de deportista de alto rendemento, cumprirá que acheguen coa solicitude unha certificación da resolución de deportista de alto nivel ou de alto rendemento do organismo correspondente.\ne) As persoas que posúan un título de técnico deportivo poderán solicitar a exención da parte específica da proba en caso de escolleren a opción C.\nf) As persoas que posúan un título de técnico de artes plásticas e deseño poderán solicitar a exención da parte específica da proba en caso de escolleren a opción B.\n1. A relación provisoria de persoas admitidas e excluídas para a realización da proba farase pública o día 3 de marzo. Esta listaxe dará información sobre a solicitude e a documentación presentada. No caso das exclusións farase indicación expresa dos motivos que as ocasionen.\n2. Poderanse presentar reclamacións contra a listaxe provisoria desde o día 6 ao 9 de marzo, ambos os dous incluídos, no mesmo centro onde se realizara a inscrición. Así mesmo, durante o período de reclamación poderase achegar a documentación pendente de entrega ou reclamada pola Administración referente ao solicitado na folla de inscrición.\n3. A relación definitiva de persoas admitidas e excluídas para a realización da proba farase pública o día 22 de marzo.\n1. A resolución provisoria de exencións e de probas adaptadas farase pública o día 3 de marzo. En caso de resolución denegatoria, figurará na listaxe a causa da denegación.\n2. Contra estas resolucións provisorias as persoas interesadas poderán presentar reclamación desde o día 6 ao 9 de marzo, ambos os dous incluídos, ante o presidente ou a presidenta do tribunal avaliador das probas, no centro onde se realizara a inscrición. As secretarías dos centros tramitarán as reclamacións a través da aplicación informática.\n3. A resolución definitiva de exencións e de probas adaptadas farase pública o día 22 de marzo. En caso de resolución denegatoria, figurará na listaxe a causa da denegación.\n– A relación de centros públicos onde se vaian constituír as comisións de realización das probas, así como os centros adscritos. O día 22 de marzo farase pública esta listaxe en cada centro onde se realice a inscrición e na páxina web http://www.edu.xunta.es/fp.\n1. As probas de acceso aos ciclos de grao superior terán lugar o día 20 de abril de 2017 no horario que se indica deseguido:\n1. A relación provisoria de cualificacións farase pública o día 5 de maio.\n2. Poderanse presentar reclamacións contra a listaxe provisoria desde o día 8 ata o 10 de maio, ambos os dous incluídos, no mesmo centro onde se realizase a inscrición.\n1. Todas as persoas participantes nas probas de acceso poderán solicitar as certificacións de realización da proba en calquera centro educativo público da Consellería de Cultura, Educación e Ordenación Universitaria con oferta de ciclos formativos de formación profesional a partir do día 5 de xuño.\nPara as persoas que superasen un programa de cualificación profesional inicial e realizasen o curso de preparación da proba de acceso a que fai referencia o artigo 41.5 da Lei orgánica 2/2006, do 3 de maio, de educación, no cálculo final da nota da proba de acceso a ciclos formativos de grao medio engadiráselles á media aritmética a puntuación resultante de multiplicar polo coeficiente 0,15 a cualificación obtida no devandito curso. Deberase solicitar e achegar a acreditación do curso de preparación á solicitude de inscrición nas probas de acceso.\nAs persoas que nas convocatorias de 2015, 2016 e 2017 superasen algunha das partes da proba de acceso de grao medio ou grao superior na Comunidade Autónoma de Galicia e estean en condicións, logo de rematado o proceso, de acreditar nas partes non superadas algunha das causas de exención previstas nesta orde, poderán solicitar certificación de superación da proba en calquera instituto de educación secundaria onde se impartan ciclos formativos de formación profesional ou nos centros integrados de formación profesional.\nA emisión destes certificados poderase realizar en calquera centro docente público da Consellería de Cultura, Educación e Ordenación Universitaria que imparta ciclos formativos de formación profesional no curso académico 2016/17.\nA solicitude realizarase nos modelos do anexo I ou II, segundo corresponda, dirixida ao director ou á directora do centro, a partir da data en que se emitan os certificados da correspondente convocatoria ordinaria e ata o 30 de setembro de 2017.\nA Dirección Xeral de Educación, Formación Profesional e Innovación Educativa será a encargada do arquivamento dos exames durante un mínimo de tres meses tras a súa finalización. Transcorrido este período poderá procederse á destrución das probas das que non se formule reclamación. No caso dos exames reclamados, a documentación conservarase durante un período de cinco anos.\nNota SL: nota da parte sociolingüística Nota MA: nota da parte matemática Nota CT: nota da parte científico-técnica\nNF: nota final E: exento/a NP: non presentado/a\nQue don/dona ……………………………………………………… con DNI……………., segundo consta na acta de cualificación definitiva das probas de acceso a ciclos formativos de grao medio celebradas o ................. (día/mes/ano) ao abeiro da Orde do ...... de ……de 2016, obtivo as seguintes cualificacións:\n(en caso de cualificación final igual a “non apto/a”)\nO/a presidente/a: O/a secretario/a\nQue don/dona …………………………………………………….…… con DNI………………., segundo consta na acta de cualificación definitiva das probas de acceso a ciclos formativos de grao superior celebradas o ........ (día/mes/ano) ao abeiro da Orde do ...... de ….. de 2016, obtivo as seguintes cualificacións:\nFamilias profesionais e ciclos formativos aos cales se pode acceder segundo a opción da parte específica da proba de acceso a ciclos formativos de grao superior\nCiclo superior de Produción de Audiovisuais e Espectáculos (da familia profesional Imaxe e Son)\nModelo de certificación de actividades desenvolvidas na empresa\nDATOS DA EMPRESA (débese xuntar unha certificación acreditativa por cada empresa onde se desenvolvese a actividade)\nE, NA SÚA REPRESENTACIÓN,\nDATOS DO TRABALLADOR OU DA TRABALLADORA\n(Débense entregar tantos impresos como actividades diferentes se desenvolvesen na empresa, numeradas correlativamente)\n1. Descrición da actividade e das tarefas desenvolvidas:\nPorcentaxe da xornada anual dedicada a esta actividade:\n2. Máquinas, equipamentos e ferramentas empregados, e grao de destreza no seu manexo:\n3. Materiais utilizados para o traballo:\n4. Información manexada (planos, esquemas, información telemática, instrucións diarias, etc.):\nSINATURA DA PERSOA REPRESENTANTE DA EMPRESA\nE para que conste e teña efectos onde proceda, por instancia da persoa interesada expido esta certificación:\n(Sinatura e selo da empresa)


A desigualdade social ante os sismos\nA desigualdade social ante os sismos 15.03.2011\nA elocuencia sísmica, na súa auréola destrutiva, fomenta ese pavor e desconcerto, polo seu poder agresivo, no que o ser humano se sente impotente ante a dimensión que toma este tipo de catástrofes. O tsunami producido no Xapón, tan efectivo na destrución dun país que se asenta sobre unha das placas tectónicas mais activas, e cunha tecnoloxía prodixiosa para evadirse de numerosos movementos litosféricos e de súas destrucións que no Xapón son frecuentes así como na costa andina.\nEsta catástrofe sucedeu no terceiro país mais rico e industrializado do mundo, cun sistema de prevención moi sofisticada ante estas realidades devastadoras. Este sismo pon a proba a un pais en plena recesión económica e en perigo á súa cidadanía polo alto risco das súas centrais nucleares, afectadas por este destrutivo tremor. Con todas estas dificultades estamos falando dun país rico que sae vitorioso destas catástrofes sísmicas, por manter un sistema de prevención e autosuficiente para encararse a todas esas dificultades creadas non precisa de axudas para normalizarse en poucos meses. En anteriores terremotos, mais moderados que este, o seu poder económico lles facilitou un restauro moi rápido. E niso radica o orgullo nacional nipón, ao proclamarse autosuficiente para saír rapidamente deste tipo de desolacións. Este orgullo xaponés tamén é exhibido pola primeira potencia dos USA. Lembremos o terremoto dos Ánxeles na era Reagan, como este presidente negouse a recibir todo tipo de axuda, alegando a seu poder económico.\nMais os efectos que deixan estas catástrofes en diversos países lévannos a visualizar e comparar a traxedia do Xapón coa do terremoto de Haití. Así son os antecedentes do terceiro país máis rico do mundo e o país mais pobre do mundo. As distancias entre Xapón e Haití son enormes; a dimensión de de- sigualdade acapara a atención ante un pobo que ten todos os resortes de mobilización para normalizar a súa vida. Mais o pobo haitiano que sufriu a devastación total nunha situación de miseria colectiva que tivo que soportar infeccións mortíferas que, despois dun ano do terremoto, aínda están soportando e con iso a multiplicación doutras precariedades ante as evasivas e a hipocrisía dun mundo rico que deixa a Haití sumido no caos por falta de axuda humanitaria. A traxedia de Haití é desconsoladora, ao contemplar como os imperios e os imperiosos magnates viran as costas ante tanta destrución. Mais a segunda destrución, quizais a mais lesiva, é a que procede da desigualdade, ao ignorar un país na situación sangrante en que se atopa Haití.\nNo caso do país caribeño, aínda aparecen voces -como a dese predicador evanxelista- que confirman que o terremoto de Haití é un castigo de Deus. Outra vez a predica das maledicencias, de facer culpábel aos tiranizados pola desigualdade. Os sismos de 1614 e 1673 que foron devastadores na illa de Santo Domingo, na que se sitúan Haití e a República Dominicana, os predicadores católicos culpaban aos negros da catástrofe, por súas "perversidades lascivas" e por manterse en prácticas de santería e alleos á prédica católica.\nEn 1643 Lisboa sufriu un terremoto que provocou unha prédica desesperada do clero culpando do desastre a xudaizantes e clases baixas, que o Padre António Vieira, replicou a esas orneadas do clero, chamándolles ignorantes e proclamando as leis supremas da natureza. O mesmo aconteceu con ese clero de Lisboa no famoso tsunami de 1755. Nesta ocasión, os adeptos do Marqués de Pombal e anticlericais contraatacaron dicindo que o comportamento do clero e da inquisición levaron a Deus a castigar Lisboa. Un terremoto que levou a Voltaire a argumentar, nun longo poema, as leis físicas que impón a natureza e a descartar castigos celestiais.


¿Debería pagar por usar a función Rollover? »Apostas Forex\ncasa Educación básica ¿Debería pagar por usar a función Rollover?\n¿Debería pagar por usar a función Rollover?\nO rollover é unha das varias capacidades proporcionadas por moitos correctores. A función xeral desta característica é dar aos comerciantes un tempo adicional para permitir que unha colocación de cartos fóra do diñeiro. Moitas veces, todo o necesario para que unha perda poida converterse nunha vitoria é só un pouco máis de tempo.\nEn vez de engadir tempo a un comercio position, a función Rollover moverá o comercio no primeiro período de caducidade dispoñible. Para que isto ocorra, todos os criterios comerciais deberán ser idénticos. Ademais, terá que haber un comercio equivalente e un prazo de caducidade próximos aberto se desexa usar esta función.\nSe elixe usar esta función, significará que terá que estar disposto a aumentar a súa cantidade de investimento nun 30%. Así, por exemplo, se o importe do seu investimento orixinal foi de 200 $, se decide cambiar o comercio, a suma do investimento converterase en 260 $. Pero non hai taxas nin comisións engadidas co uso desta función.\nÉ necesario que un período de 3 ou máis minutos permanecerá no período de caducidade para poder facer uso desta función. Unha estipulación adicional a esta opción é a de abrir comercio de tempo fixo terá que estar fóra da colocación de cartos, o que se indica coa cor vermella dentro da barra da plataforma. Os botóns para a función Rollover, así como outras funcións dispoñibles, móstranse no lado dereito de cada binario aberto opcións comercios. Se o cambio non é posible para ningún comercio dado, o botón correspondente non o amosará como dispoñible ou "en directo".\nCales son as razóns polas que un comerciante querería escoller para pasar un comercio? Hai ocasións nas que o tempo engadido pode permitir que o teu activo elixido teña a oportunidade de funcionar como esperabas. Aínda que nunca hai garantías, Rollover ofrécelle a oportunidade de ver se a posibilidade dun tempo extra pode ser vantaxosa.\nOs corredores non só ofrecen Rollover, senón moitas outras funcións adicionais que poden permitirche obter ingresos máis altos. Aínda que, por suposto, a negociación básica a tempo fixo pode ser incriblemente gratificante, pero as características adicionais ás veces permítenlle minimizar as perdas asegurar mellores beneficios. Lembre de considerar estes extras unha vez adquiridos os fundamentos do comercio.\nPensei en "¿Debería pagar por usar a función Rollover?"\nPingback: Como funcionan os indicadores? Comercio Forex en liña »Apostas Forex


Que opción é máis probábel no MIR? | As MIR e unha noites Que opción é máis probábel no MIR? | As MIR e unha noites\nQue opción é máis probábel no MIR?\nA academia CTO editou un libriño moi útil chamado “Táctica y estrategia en el examen MIR”, que recomendo a toda a xente que se vai presentar ao MIR, independentemente da academia en que o estea a preparar. Ao comezo do libro, na 1ª edición (na 2ª xa actualizou os datos, mirade os comentarios deste artigo), o Dr. Macarrón cóntanos que a opción máis probábel dunha pregunta calquera do exame é a 4, e que por tanto, no caso de dubidar entre varias opcións, é a que deberiamos marcar. Mais... é isto certo?\nO propio Macarrón di que este dato foi calculado baseándose nos datos de todos os exames MIR até 2010, ano en que foi editado o libro. Consoante eses datos, a opción máis correcta é a 4, seguida de perto pola 3, un pouco máis lonxe a 2, a 5 e por último a 1. Isto é, 4>3>2>5>1.\nMais 2010 foi un ano de mudanzas, coa redución do número de preguntas (de 260 a 225) e a introdución das nosas queridas imaxes. Entón, non está de máis botar unha ollada a como foi desde entón a distribución das respostas correctas. Vémolo na táboa a seguir:\nTende en conta que o MIR 2013 foi o realizado en febreiro de 2014, o MIR 2012 o de febreiro de 2013...\nasí é como os numera o Ministerio, a min non me preguntedes.\nQue encontramos? Pois que a tendencia está a mudar. No MIR 2009 e MIR 2010 podería dicirse que se mantén a probabilidade histórica, mais no MIR 2011 temos as opcións 3 e 4 empatadas en terceiro posto, logo da 2 e da 1. No MIR 2012 a opción 4 é a terceira, por tras da 3 e da 2. E no último MIR as opcións 3 e 4 empatan no último lugar. E aínda que de media podemos observar que se mantén o 4>3>2>5>1 (vaia, tecnicamente 4=3>2>5>1), a tendencia está a ser que cada vez as opcións 3 e 4 son menos probábeis. Será que os profesores se decataron e están a tentar corrixir o desequilibrio entre as opcións? Vendo que no último MIR, por hipercorrección, as opcións 3 e 4 caíron estrepitosamente, eu diría que si.\nEstes son os datos da táboa en forma de gráfica. Non é que sexa necesario, de feito é bastante redundante tendo xa os datos na táboa, mais é que me gustan as gráficas. Son tan xeitosiñas!\nAgora que xa temos todos os datos, cal é a conclusión? No caso de dúbida marcamos a 4 por ser de media a máis probábel, ou evitámola porque a tendencia é que a probabilidade sexa menor nos próximos exames? Pois... eu case que me centraba noutras tácticas de resposta e non me comía a cabeza con cal é a opción máis probábel.\nPublicado por Jon no 21/07/14 Etiquetas: MIR\nPródromo 20:00 do 21 de xullo de 2014\nBoa entrada! Pero na segunda edición do libro do Dr. Macarrón&CTO xa comentan que este "truco" agora xa non é útil:\n"Por desgracia, a partir de la siguiente convocatoria, MIR 10-11, la probabilidad de acierto es la misma para las cinco opciones (...). Es como si el Ministerio de Sanidad se hubiese percatado de este detalle, dándole solución a partir de ese momento."\nUnha mágoa...agora teremos que estudiar un pouquiño máis. Jajaja


Presentación As Crónicas de Bran - biblioteca brea segade\nPresentación As Crónicas de Bran\nRematamos unha semana chea de actividades na BBS cun acto literario musical que agardabamos con ganas, a presentación das Crónicas de Bran de Xosé Duncán.\nAbriron o acto Barahunda (Helena de Alfonso e José Lara Gruñeiro)coa colaboración de José Luis na percusión. A música deu paso á intervención de Xosé Duncan que nos levou da man polo mundo máxico das Cronicas de Bran, desvelándonos datos sobre os personaxes, a ambientación,a trama e o proceso de creación da triloxía. Escoitar a Duncan falando da súa obra permite entender canta paixón e traballo hai detrás das Crónicas e leva directamente a desexar coñecer o mundo de Bran.\nNa presentación tamén poidemos ver algunhas das impresionantes ilustracións de José Ángel Ares para A porta de Annwn.\nGrazas a Barahunda, a José Luis e a Duncan por encher a BBS de tanto talento e agasallarnos co seu bo facer e cun acto tan fermoso.\nFoto de Antón Castro. Fotos de Rianxo\nAgradecemos a Xoán Antón Castro a crónica do acto que aparece en Fotos de Rianxo.\nComentarios (1) - Categoría: Encontros con escritor@s e ilustrador@s - Publicado o 16-04-2014 10:20\n1 As grazas téñoas que dar eu por me facer sentir tan a gusto e na miña propia casa, non se pode pedir máis. E mo#blgtk08#itísimas grazas tamén á xente que ata alí se achegou e tiveron a paciencia de me escoitar. Unha grande aperta!\nComentario por Duncan (20-04-2014 16:27)


Ribadeo Archives - Equipaxe de Man\nPraia de Ariño. Foto Recunchos da Costa\nDefínese praia como “extensión de area ou pedra miúda, polo xeral plana, á beira do mar ou dun río”. E abraiar como “provocar ou sentir abraio”. É lóxico que definamos apraiar como “sentimento de abraio provocado por unha praia de características extraordinarias”. Non busquedes a palabra no diccionario, non aparece. Dende aquí reivindicamos a súa inclusión e aportamos seis exemplos que xustifican a súa existencia.\nEtiquetas: Ariño, As Catedrais, Barreiros, Camariñas, illas cíes, praias, Ribadeo, Rodas


O conselleiro de Educación anuncia unha renovación integral do CEIP da Ramallosa, en Teo, no que se investirá medio millón de euros - Noticias de Galicia\nO conselleiro de Educación anuncia unha renovación integral do CEIP da Ramallosa, en Teo, no que se investirá medio millón de euros\nPUBLICADO EN: Noticias de Galicia ► A Coruña ► Local Portada ► Teo ▼\nRomán Rodríguez na visita ao Ceip da Ramallosa\nO conselleiro de Cultura, Educación e Ordenación Universitaria anunciou hoxe que o seu departamento vai actuar durante este ano e o próximo en catro centros escolares do Concello de Teo con obras que superarán os 630.000 euros de investimento. A actuación máis importante realizarase no CEIP da Ramallosa -que hoxe visitou- que o vindeiro ano vai ser obxecto dunha obra de rehabilitación enerxética e funcional que suporá un investimento de arredor de medio millón de euros.\nActuacións para este verán\nAsí mesmo, este verán vanse realizar varias obras noutros tres centros escolares de Teo por un importe de 130.000 euros. Así, no CEIP Igrexa-Calo investiranse 85.000 euros para renovar os aseos do 2º e 3º andar e dotalo de escaleiras de evacuación. Tamén se vai dotar ao CEIP dos Tilos de escaleiras de evacuación. Precisamente hoxe mesmo están os técnicos da consellería visitando estes dous centros co fin de elaborar os proxectos correspondentes.\nFinalmente destinaranse outros 20.000 euros para a inspección da instalación de baixa tensión e as caldeiras de gasóleo no IES de Cacheiras, que suporá un investimento de 20.000 euros.\nRehabilitación integral do CEIP A Ramallosa\nA Consellería vai levar a cabo unha rehabilitación enerxética e funcional do CEIP A Ramallosa co fin de solucionar de xeito definitivo as deficiencias desta infraestrutura. Segundo dixo o conselleiro, trátase dunha reforma integral do colexio, que se executará o vindeiro ano 2019 e que suporá un investimento aproximado de medio millón de euros. Deste xeito, -e a falta dos aspectos concretos que quedarán determinados no proxecto técnico unha vez elaborado-, os traballos abranguen o illamento de fachadas e cubertas, e a renovación de carpinterías e luminarias principalmente.\nO obxectivo principal desta rehabilitación é dotar ao edificio dunha maior confortabilidade para todos os seus usuarios, e acadar un importante aforro enerxético (cun menor custo derivado do consumo de gas e electricidade).\nEsta obra súmase ás nove actuacións deste mesmo tipo que se acometen este ano noutros tantos colexios das catro provincias, por un importe de 4,8 millóns de euros financiados con fondos Feder. Así, nos últimos tres anos, a Consellería de Educación inviste preto de 14 millóns de euros nos últimos tres anos en mellorar a eficiencia enerxética dun total de 29 colexios en toda Galicia.\nTal como explicou o conselleiro, para levar a cabo estas rehabilitacións enerxéticas e funcionais no eido educativo, desde a Consellería estanse realizado estudos técnicos de extrapolación enerxética de xeito que se establecen as prioridades de actuación así como se determinan as accións concretas en cada caso para acadar os obxectivos de aforro marcados.\nCómpre lembrar que como novidade, desde o presente 2018, no deseño destes proxectos de mellora enerxética participan arquitectos novos, polo que se xeran novas oportunidades de emprego para a xente moza ao tempo que se conciencia aos rapaces na importancia do coidado do medio ambiente.\nPreto de 1,5 millóns de euros en mellora educativa en Teo\nNa súa visita ao CEIP da Ramallosa, Román Rodríguez lembrou que o seu departamento leva investidos preto de 1,5 millóns de euros en diversas actuacións de mellora das infraestruturas educativas no Concello de Teo, 75.800 deles neste mesmo centro. Así mesmo dixo que o ano pasado se investiron uns 25.500 euros na construción da rampla de acceso ao CEIP A Igrexa-Calo, e outros case 5.000 na substitución da caldeira de calefacción do CEIP Os Tilos.\nNo que atinxe aos proxectos educativos, o conselleiro destacou a implicación do centro en programas estratéxicos que impulsa a Consellería como é a participación nos Plans de Formación do Profesorado (en iniciativas formativos no ámbito STEM, así como nas metodoloxías que favorecen a adquisición das competencias clave segundo os novos currículos), a participación nos Contratos-Programa coas liñas de mellora das competencias clave en matemáticas e en comunicación lingüística; a incorporación ao proxecto de libro dixital E-Dixgal; e o Plambe (de mellora de bibliotecas escolares).\nNa visita ao centro, o conselleiro estivo acompañado do delegado territorial da Xunta na Coruña, Ovidio Rodeiro; e polo xefe territorial de Educación na provincia, Indalecio Cabana.\n20 de marzo de 2018 | 16:59\t• Sen comentarios


Álex Ínsua- Aulas, actuacións e seráns\nDescrición do vídeo Na actualidade ofértanse aulas de baile e música tradicionais con distintos enfoques didácticos. Álex Ínsua reflexiona sobre a ensinanza e os obxectivos que se marcan nas aulas. Datos do vídeo Álex ÍnsuaBailador, músico, recompilador e mestreGravado no Museo de Belas Artes da Coruña16 de decembro de 2016\na tradición (mudanzas), aprendizaxe e transmisión\nÁlex Ínsua- Evolución das agrupacións\nDescrición do vídeo Cando Álex Ínsua conta que cando comezou a bailar e tocar moitas das agrupacións galegas mantiñan a metodoloxía didáctica herdada da Sección Feminina. Algunhas delas, como A.C.Xacarandaina na Coruña, ou Cantigas e Agarimos en Santiago, mudaron este xeito de transmitir a nosa tradición. Datos do vídeo Álex ÍnsuaBailador, músico, compilador e mestreGravado […] Read more\nPandeireteiras das Encrobas – As orixes da agrupación\nDescrición do vídeo Practicamente todas as integrantes da agrupación se iniciaron na pandeireta nos últimos anos, grazas ás aulas que oferta a asociación que elas mesmas constituíron. As tocadoras explican as súas experiencias particulares: que foi o que as levou a coller o instrumento, como foi o primeiro contacto e que é o que as […] Read more\naprendizaxe e transmisión, encrobas\nPandeireteiras das Encrobas – A Festa da Pandeireta: dinamizando a parroquia\nDescrición do vídeo Coa súa anterior mestra, María Xosé Silvar ‘Sés’, as pandereteiras das Encrobas comezaron a organizar a Festa da Pandeireta. Desde hai varios anos seguen a facelo da man de Pablo Díaz, o seu actual profesor. O evento, que congrega a un grande número de grupos, especialmente da comarca, celebrou hai uns meses […] Read more\nPandeireteiras de Encrobas – Reconectando Encrobas a través da pandeireta\nDescrición do vídeo A parroquia de Encrobas é coñecida pola resistencia que exerceu durante anos frente á explotación mineira de FENOSA, que levou á expropiación de extensos terreos, especialmente en torno ao val do Barcés. Obrigadas a deixar as súas aldeas de orixe e en moitos casos a emigrar fora de territorio galego, a pandeireta […] Read more\nencrobas, función social\nPandeireteiras de Encrobas – Troulear, mocear, asuar\nDescrición do vídeo Moitas das pandeireteiras das Encrobas lembran as celebracións que tiñan lugar na parroquia durante a súa infancia, nas que a música tradicional era un elemento central da festa. Xa fose nas fías ou nos días de mocear, pandeiretas e asúos resoaban toda a noite nos montes e nos vales das Encrobas. Datos […] Read more\na tradición (mudanzas), encrobas\nPandeireteiras das Encrobas – Recuperando coplas e compoñendo\nDescrición do vídeo A señora Rosa é unha das mulleres da agrupación que toca a pandeireta desde nena. Grazas a ela puideron ser recuperadas moitas das pezas que daquela resoaban nas festas e que durante décadas deixaron de ser cantadas. Hoxe, varias delas forman parte do repertorio destas pandereteiras. Porén, elas tamén conectan coa tradición […] Read more


O Concello aproba os Orzamentos municipais para 2012 que ascenden a 91,9 millóns de euros | Concello de Lugo\nO Pleno do Concello de Lugo aprobou hoxe os Orzamentos municipais para 2012, que ascenden a 91.915.290 euros, un 1,8% máis que este ano. A Concelleira de Economía, Sonia Méndez, defendeu o proxecto de presupostos asegurando que se trata “duns orzamentos axustados, que medran por debaixo do IPC, seguindo a tendencia de contención dos últimos anos”.\nMéndez lembrou que “os Orzamentos municipais diminuíron tanto en 2011 como en 2010. Nese ano, 2010, fíxose unha importante redución, dun 13% do orzamento total, co fin de axustar os ingresos aos gastos. Deste xeito conseguimos que ata o de agora todas as contas se pecharan cumprindo a estabilidade orzamentaria, a diferencia doutros Concellos ou da Xunta, que pecharon con déficit, coas consecuencias que esto conleva”.\nA Concelleira de Economía tamén explicou que nos Presupostos para 2012 “a prioridade do Goberno local é, máis que nunca, o investimento social e o emprego”.\n”Aforramos en todo aquelo que non é necesario e facemos un grande esforzo para axudar ás persoas que máis o necesitan neste tempo no que outras administracións miran para outro lado” indicou a Concelleira de Economía que destacou dúas liñas fundamentais no Presuposto para 2012. En primeiro lugar o mantemento do gasto social, do cal se benefician 700 persoas dependentes ou 240 nenos e nenas que utilizan as escolas infantís municipais e que ademais xenera máis de 200 postos de traballo directos. E a outra prioridade é o apoio ás persoas que se atopan en situación de desemprego, a creación de postos de traballo a través da dinamización económica, en concreto da industria, o comercio, o medio rural e o sector cultural e turístico, prestando especial atención á situación das mulleres e das persoas con discapacidade.\nMedra ata acadar os 7 millóns o orzamento en Servizos sociais\n“Os programas adicados a acción e promoción social, incrementan o seu orzamento, ascendendo a 7 millóns de euros”, destacou a Concelleira de Economía e explicou que “non se incrementan as partidas de administración ou de actividades de animación, pero se manterán abertos e con actividades todos os centros dos barrios así como as antigas escolas rurais transformadas en centros de convivencia”.\n“A pesar das reducións que aplicou a Xunta, o Concello de Lugo adicará 3.773.678 euros para atención a persoas dependentes na súa casa ou en centros de día. O Concello de Lugo, os lucenses, asumiremos o que a Xunta nega a unha cidade cun importante número de persoas maiores, como é Lugo. A cantidade adicada a este fin non deixou de aumentar desde 2008, desde os 900.000 euros ata a cantidade actual. Esto son as decisións políticas que nos diferencias a uns e a outros”, afirmou Sonia Méndez.\nPara a Concelleira de Economía, “está claro que non todos actuamos igual, non todos os gobernos actúan igual. Mentras a Xunta (PP) aplicou recortes sociais ao Concello de Lugo por máis de 800.000 euros, o anterior Goberno de España (PSOE) incrementou a axuda ao Concello para actuacións de prevención de drogodependencia”.\nTamén detallou que “consideramos fundamental a labor das asociacións de carácter social que traballan en Lugo, por iso mantemos as subvencións ás asociacións, partida que ascende a 452.000 euros. Asociacións que este ano tamén foron vítimas da tixeira implacable da Xunta” e explicou que se manteñen “as axudas para emerxencias sociais, xestionadas con rigor polas traballadoras sociais deste Concello”.\n“Tampouco sacrificamos a educación. Nas escolas infantís investiremos máis de 1.000.000 euros, cos que o Concello garante o funcionamento das catro garderías municipais. As prazas en garderías son insuficientes en Lugo”, sinalou Méndez e engadiu que “a Xunta, administración competente na materia, considerou que dúas escolas infantís eran suficientes. Qué sería dos 240 nenos e nenas atendidos polo Concello e das súas nais e pais se non fixeramos no seu día esta aposta? É un dos moitos compromisos que o Presidente da Xunta incumpriu, a contribución económica equitativa ao mantemento das escolas infantís municipais”.\n“As escolas infantís son fundamentais nunha sociedade que quere favorecer a conciliación. Tamén son importantes os programas de ociotecas ou de actividades extraescolares. Aos novos gobernos do PP en cidades galegas como A Coruña faltoulles tempo para reducir estes programas. Os nenos e nenas de Lugo e as súas nais e pais tiveron máis sorte e o Concello manterá este programa social”, manifestou a responsable de Economía.\nAdemais detallou que “o Concello financia en solitario o mantemento, reparacións, ascensores, subministro eléctrico, limpeza, etc. de todos os colexios públicos do municipio. Outro incumprimento máis do presidente Feijóo. Touriño asinara coa FEGAMP o Pacto local polo cal paulatinamente os gastos dos colexios públicos serían asumidos pola Xunta. De feito, naquela época, a Xunta liberou aos Concellos do gasto en calefacción. Desque chegou o PP nunca máis se falou deste gasto que asumen inxustamente os Concellos”.\nDefendeu tamén a “necesidade dun reparto competencial claro, xa non de financiamento. É urxente que a Xunta asuma as súas obrigas ou ben que as asuman os Concellos pero coa correspondente financiación. Nos conformaríamos con que a Xunta cumprira o Pacto local en educación, así o Concello non tería que aportar máis de 3 millóns de euros. Pero a Xunta, non só non executa o asinado Pacto senón que ano tras ano reduce a súa mínima aportación”.\nNa súa intervención, a Concelleira de Economía manifestou tamén que “o fomento da actividade deportiva é tamén investimento social, investimento en persoas. É importante seguir contribuíndo a labor que realizan os clubes deportivos locais. Aínda que o fixo a bombo e platillo, a Xunta adica só 300.000 euros para toda a provincia, e o Concello destina 1,1 millóns para os da nosa cidade”.\nCrece tamén, nun 17%, o orzamento para fomentar o emprego\nA loita contra o desemprego tamén queda reflectida no proxecto de Orzamentos que recolle a financiación para programas de inserción laboral de persoas que perderon o seu emprego ou que están na busca do primeiro posto de traballo.\nAsí, Sonia Méndez explicou que “o Concello financia en exclusiva, con fondos propios, programas como o PILES, para que 30 persoas realicen traballos de xardinería e obras no municipio”.\n“A este Goberno local cando lle pechan unha porta, abre outra” declarou a Concelleira de Economía. Díxoo ó lembrar que “por primeira vez (nin Fraga o fixo) a Xunta privou a Lugo dun obradoiro de emprego. Só lles tocou aos concellos da provincia gobernados polo PP. En lugar de quedarnos de brazos cruzados e botar a culpa a outros, presentamos bos proxectos e obtivemos fondos europeos que se recollen no orzamento de 2012 e que servirán para o desenvolvemento de sectores estratéxicos en Lugo”, dos que mencionou, no sector do patrimonio cultural-turismo, os proxectos Muralla Dixital, do Plan Urban e formación en Canteiría para rehabilitación; no sector turístico, apoio a establecementos de comercio e hostalería e a apertura do MIHL; para o medio rural, o programa Lugo emprego activo 2 e na industria, a creación do primeiro Viveiro de naves; ós que hai que engadir actuacións como os programas de formación no estranxeiro, Lugoqualitas, e os de colaboración con entidades como COGAMI.\n“Deste modo o fomento do emprego incrementa o seu orzamento nun 17%, superaremos os 2 millóns de euros”, anunciou a Concelleira de Economía que cifrou en “máis de 500 persoas as que participarán e centos as que reciban orientación laboral e para o emprendemento dos técnicos do Concello”.\nO Concello ademais opta a 900.000 euros máis de fondos europeos para axudar a atopar traballo ás persoas en situación de desemprego de Lugo.\nSonia Méndez aclarou que o Concello fará o principal esforzo nas áreas social e de emprego pero non vai desatender “as obras en barrios e na zona rural que melloran a calidade de vida e dan emprego”. E dixo que haberá investimentos en “manter a calidade da auga, dos servizos básicos que presta o Concello, como a limpeza de rúas a recollida de residuos, as zonas verdes e as zonas de xogos infantís e biosaludables, as actividades culturais, etc”\nAsí a Concelleira de Economía asegurou que “estes orzamentos contribuirán a mellorar a calidade de vida dos lucenses, tanto dos que viven en barrios como na zona rural, e a que poidan disfrutar en igualdade de dereitos dos mesmos servizos, independentemente do lugar onde residan”.


O Pleno aprobará por unanimidade una declaración institucional sobre o Covid-19\nA Xunta de voceiros acordou referendar en Vigo a declaración institucional sobre o coronavirus que aprobou por unanimidade a Federación Española de Municipios e Provincias. O texto será aprobado mañá nun Pleno telemático no que o Goberno local dará conta das accións levadas a cabo ata o de agora na loita contra esta pandemia.\nAbel Caballero deu conta esta mañá do acordo alcanzado na Xunta de voceiros para aprobar mañá unha declaración institucional sobre o coronavirus. O texto será o mesmo que se aprobou por unanimidade na Federación Española de Municipios e Provincias.\nRespecto da organización da sesión, apuntou que estarán presentes no Salón de Plenos os catro tenentes de alcalde, os voceiros dos grupos, o concelleiro non adscrito, ademais do propio rexedor. O secretario e o interventor estarán separados dos edís para manter as condicións de seguridade, mentres que a responsable de levantar as actas, seguirá o Pleno telematicamente, igual que o resto dos concelleiros da Corporación e dos xornalistas.\nA Xunta de Goberno Local de mañá xoves adxudicará un contrato de emerxencia para adquirir 4.000 máscaras FFP2 por 35.600 euros, material de protección que chegará en 24 horas e será distribuído entre o servizo de Benestar Social e o da Policía Local. Na súa habitual rolda de prensa telemática, o alcalde tamén avanzou que se autorizará un contrato de subministro de 24 portátiles para que o persoal municipal continúe co teletraballo, un sistema que funciona moi ben, en verbas do propio rexedor.\nAs axudas sociais do Concello de Vigo desde o inicio da crise superan os 370.000€\nO goberno de Vigo prevé duplicar a superficie de parques e zonas verdes no novo PXOM\nO MARCO ofrece na súa web unha serie de entrevistas históricas a Manuel Colmeiro\nO Concello amplía ata 1.887 as bolsas de comedor escolar para familias con menos recursos\nO novo PXOM de Vigo inclúe a reforma de Jacinto Benavente e o túnel de Beiramar\nA Policía Local sancionou este luns a outras 29 persoas por saltarse o confinamento\nO Concello activa un portal de datos abertos e un de datos xeográficos para uso cidadán\nVigo súmase á convocatoria “Desde mi balcón” de Photoespaña\nmércores, 15 abril 2020\nxoves, 16 abril 2020\nvenres, 17 abril 2020


Lindeiros - Primeira Liga Galaica de Resistencia BTT\nPrimeira Liga Galaica de Resistencia BTT\nBy Lindeiros on\t 15 Xaneiro, 2020 Bisbarra\nBisbarra, 15 de xaneiro do 2020 – Os concellos de Ames, Camariñas e Noia organizan ao longo de xaneiro e febreiro a primeira Liga Galaica de Resistencia BTT que se abre con 400 prazas dispoñibles.\nAs probas de Resistencia BTT comezarán o próximo día 26 en Noia, o 2 de febreiro os participantes competirán en Ames e xa o 16 de febreiro rematará a liga en Camariñas. As inscricións poderán formalizarse no seguinte enlace.\nTres probas, 3 clubs\nOs clubs ciclistas Os Esfola Arrós (Ames), O Toxo (Noia) e Baikers do Vilán (Camariñas), en colaboración cos Concellos de Ames, Camariñas e Noia, son os responsables da organización das distintas probas de 3 horas de duración cada unha. Os prezos de inscrición son de 15 € por participante individual, 24 € para as persoas que participen en parella e 30 € para as que o fagan en tríos.\nA nova Liga Galaica de 3 horas de Resistencia BTT foi presentada no salón de plenos noiés polos concelleiros de Deportes de Ames, Susana Señorís; Noia, Laura Salgado; e Camariñas, Fabián Canosa; que estiveron acompañados por Miguel Mato, presidente do CPC O Toxo; José Losada, membro da xunta directiva do club ciclista Os Esfola Arrós; e Juan Ramón Martínez Castro, presidente do club Baikers do Vilán.\nRegulamento e premios\nO regulamento será igual para as tres carreiras e haberá premios individuais para os tres primeiros clasificados, masculinos e femininos, nas categorías: Xeral, Xuvenil (2004-2001), Senior (2000-1991), Veteranos A (1990-1981), Veteranos B (1980-1971) e Veteranos C (1970-1951); así como premios aos tres primeiros nas categorías de relevos de 2 e de 3 persoas nas categorías masculina, feminina e mixta.\nA Liga conta coa colaboración da Xunta de Galicia, a través de Deporte Galego, da Deputación Provincial da Coruña e de Rótulos Orixinal Imaxe.\nAxenda Bisbarra Btt Ciclismo Deportes


Publicado o 24/06/2019 15:41\nO eurodeputado de Ciudadanos Javier Nart dimitiu da executiva nacional do partido, despois de que a dirección votara para decidir se reconsideraa o non a Pedro Sánchez, unha votación que tivo como resultado 24 votos a favor de manter o veto, 4 en contra e 3 abstencións. Nart seguirá mantendo a súa acta como deputado no Parlamento Europeo.\nA executiva reuniuse hoxe como todos os luns e, aínda que estaba previsto ratificar a estratexia en relación coa investidura de Sánchez, non estba na orde do día sometelo a votación; de feito, esta votación non e produciu ata despois de que a portavoz de Ciudadanos, Inés Arrimadas, comparecera nunha conferencia de prensa na sede de Alcalá.\nForon Luis Garicano, o cabeza de lista da candidatura europea, e Javier Nart, os máis críticos coas aproximacións a Vox, quen solicitou que se votara a ratificación do veto a investir a Sánchez como presidente do Goberno, unha decisión que por primeira vez non se adoptou por unanimidade.\nSegundo informan fontes da formación laranxa, os cato votos en contra foron os de Garicano, Nart, Francisco Igea, o candidato de Ciudadanos en Castela e León; e Fernando Maura. E as tres abstencións, as de Nacho Prendes, Marta Martín e Orlena de Miguel.\nJavier Nart, número catro da lista europea, seguirá manendo a súa acta como deputado na Eurocámara.


Folga no servizo de ambulancias de Redondela.\nSociedade • 8/04/2010\nOs traballadores denuncian o incumprimento do convenio. O paro deixa o municipio con servizos mínimos. A xornada de folga comezou con incidentes, xa que durante a noite uns encapuchados picaron rodas e romperon retrovisores a varios vehículos.\nOs Traballadores da empresa de ambulancias Servizos Sanitarios Santos, situada en Redondela, iniciaron na madrugada de onte unha folga indefinida en protesta polos incumprimentos do convenio en materia salarial e de prevención de riscos laborais. A protesta deixou onte con servizos mínimos aos municipios de Redondela, Baiona e Mos, onde operan os vehículos de emerxencias desta empresa redondelá, que presta servizo ao 061.\nA xornada de folga comezou con incidentes, xa que a pasada noite uns encapuchados picaron rodas e romperon retrovisores a varias ambulancias na base, no barrio de Costeira, en Quintela, segundo explicou o representante sindical CC OO na empresa, Luís Ronquete. Tamén a acción dos piquetes impediron nalgúns momentos a saída das ambulancias da base, polo que desde o 061 deuse aviso á Policía Nacional para evitar a retención dos vehículos.\nLuís Ronquete xustifica a mobilización pola falta de pagamento dos atrasos derivados do cambio ao novo convenio e, en materia de prevención, denuncia que hai traballadores que non contan coa vestimenta necesaria e que, ademais, non se está realizando o servizo de lavandaría dos uniformes.\nDesde o comité de folga explicaron que os Servizos Sanitarios Santos forma parte dunha UTE á que o 061 ten adxudicados os servizos. Con todo, apuntan que a empresa non quere seguir facendo o servizo. O delegado da CIG, Daniel Seoane, indica que dos 32 empregados que conforman o persoal, vinte traballadores desenvolven servizos para 061 e outros doce fan outros servizos programados; polo que, si o empresario presenta a súa renuncia, está a darse "unha separación de empresa en toda regra".Ademais, Seoane destacou que a empresa tamén lles anunciou que non pode garantir que cobren a próxima nómina, debido ás dificultades económicas que está a atravesar.\nPola súa banda, Luís Ronquete reclama que se solucione" o conflito e lembra que "é un servizo público que a Administración está a pagando. Por último acusou ao 061 de non terse preocupado das condicións laborais dos traballadores da compañía.\nOs sindicatos CC OO e CIG convocaron para hoxe, ás 11.00 horas, unha concentración de protesta ante a sede do Sergas en Vigo.\nVenres 9 de Abril de 2010 ás 15:15 horas\nUnha folga máis nun servizo público privatizado, e non é casualidade! Non é doado que unha plantilla tome a decisión de ir a unha folga logo das multiples coaccións empresariais, incompetancias e servilismo sindical, etc. Todos os conflictos, problemáticas, nos Servizos públicos privatizados teñen motivos comúns, ocasionados polo feito só tratar de sacar beneficio ecónómico contra o interese común.


Menús escolares: Só catro de cada dez centros ofrecen menús escolares nutritivos e equilibrados [Páx. 3 de 4] | Revista | EROSKI CONSUMER\nEsta é a principal conclusión que xorde ó comparar os prezos dos menús escolares nas 20 escolas máis caras e nas 20 máis baratas do estudo. Así, mentres que o 85% das escolas máis baratas (prezos inferiores a 2,35 euros diarios) superan o exame (un 15% con só un aceptable de nota media), tan só o 70% dos centros máis caros aproban a análise nutricional. Ademais, a metade das escolas menos económicas (con prezos superiores ós 5,5 euros diarios por menú) que aproban fano cun mediocre aceptable. Mentres que 7 de cada 10 das escolas máis económicas acadan unha nota media entre o ben e o moi ben (pódense catalogar como menús de boa calidade), esta proporción diminúe ata o 35% entre os centros que serven os menús máis caros dos analizados.\nDoutra banda, os menús servidos nas escolas públicas son, desde un enfoque nutritivo, lixeiramente mellores cós subministrados nos privados ou concertados. Así, o 81% dos públicos supera o exame, aínda que o 38% o fai cun aceptable. Estas proporcións descenden nos concertados, entre os que aproba o 77% das escolas, o 36% delas cun "aceptable". Para rematar, o 64% dos de titularidade privada aproban, máis da metade deles cun "aceptable".\nA variable que avalía os menús en función de quen os elabora ou de onde se preparan proporciona datos interesantes: os menús preparados por empresas subcontratadas polas escolas acadan cualificacións superiores ós cociñados nos propios centros. Así, o 84% dos que teñen subcontratado o servizo de comedor superan a análise, aínda que un 39% o fai cun aceptable. E tan só o 61% dos que elaboran os seus menús nas súas propias instalacións superan o exame, e o 29% faino só cun "aceptable". Para rematar, o 74% dos centros con servizo mixto de comedor (menús preparados por unha empresa subcontratada pero rematados na escola) superan o exame, aínda que o 35% faino cun aceptable.\nValoráronse positivamente os menús que inclúen como mínimo unha vez por semana verduras. E penalizáronse cun suspenso os que non respectan esta frecuencia, o 36% dos centros escolares deste informe. Un de cada dez non servía verdura ningunha das 2 semanas estudadas. A peor valoración lévana os menús analizados en Murcia, Valencia e na Coruña, onde o 63%, o 39% e o 12% das escolas avaliadas, respectivamente, obteñen un suspenso neste apartado por non ofreceren verdura en ningunha das dúas semanas. Só a totalidade dos centros analizados en Biscaia e Navarra cumpren con este criterio. E seguen esta pauta máis do 90% das escolas avaliadas en Álava e o 87% e 88% das escolas de Zaragoza e Guipúscoa.\nOs expertos recomendan un consumo de catro racións semanais de legumes, dúas como ingrediente do primeiro prato e outras dúas como gornición ou ingrediente de ensaladas. Así e todo, un 14% dos centros escolares non inclúen os legumes como prato principal dos seus menús nalgunha das dúas semanas analizadas. Un dato positivo: o 86% das escolas inclúen legumes polo menos unha vez á semana. Pero o 12% non as serven polo menos un día á semana; e un 6% das escolas estudadas en Zaragoza, Barcelona e na Coruña non incluíron os legumes en ningunha das dúas semanas. Tódalas estudadas en Álava, Biscaia e Almería inclúenas en polo menos unha ocasión en cada unha das dúas semanas de menús.\nOs expertos en nutrición aconsellan incluír a inxestión de peixe polo menos catro veces por semana, sumando xantares e ceas. Pero máis dunha de cada catro escolas analizadas non inclúen peixe nos seus menús escolares nunha das dúas semanas analizadas. E o que é máis grave: un 4% das escolas non incluíron o peixe na súa dieta en ningunha das dúas semanas analizadas. Esta situación é especialmente grave nas escolas de Valencia, Zaragoza e Murcia, xa que o 17%, o 13% e o 12%, respectivamente, das mesmas, non inclúen o peixe na súa dieta ningunha das dúas semanas. Outro tanto acontece no 6% das escolas madrileñas. Positivamente destacan os menús analizados nas escolas de Álava, xa que preto do 94% dos mesmos inclúen peixe polo menos nunha ocasión ó longo das dúas semanas analizadas. Nas escolas de Guipúscoa, Navarra e Málaga estas cifras roldan o 87%.\nPrecociñados e derivados cárnicos graxos\nUn 14% das escolas pecan de exceso de precociñados ou derivados cárnicos graxos en polo menos unha das semanas. Tamén o 17% dos de Almería e o 6% dos da Coruña abusan deste tipo de alimentos nas dúas semanas, ó incluílos en máis de dúas ocasións en ambas as dúas semanas. Tampouco é positiva a situación dos colexios estudados en Málaga (un 43% ofrecen en polo menos unha das semanas máis de dous precociñados), de Barcelona (31%) e Cantabria (29%). Positivamente, destacan os centros de Zaragoza e Álava: ningún dos estudados serve nos seus menús máis de dous días de precociñados ou derivados cárnicos graxos en ningunha das 2 semanas.\nO 92% das escolas estudadas inclúe polo menos dous días froita fresca en cada unha das dúas semanas. Tódolos estudados en Álava, Cantabria, Málaga e Biscaia ofrécena, pero un 17% dos de Almería e un 12% dos da Coruña non inclúen froita fresca polo menos dous días en ningunha das dúas semanas. Esta situación deuse tamén no 6% dos de Murcia e Guipúscoa. Ademais, un 18% dos da Coruña non inclúen dous días de froita fresca nunha das dúas semanas. Outro tanto acontece no 13% dos colexios barceloneses estudados e nun 6% dos de Zaragoza, Madrid, Navarra, Guipúscoa e Valencia.\nDoces e bolería\nBolería, repostería, pastelería e bombóns representan unha tentación para moitas persoas. Aínda que só o 3% dos centros escolares foron penalizados cun suspenso por serviren máis de dúas veces por semana un doce como sobremesa, estes alimentos forman demasiado a miúdo parte do menú de unha a dúas veces por semana. O aconsellable é que os doces se substitúan por froita seca ou por lácteos sinxelos (iogures, calladas ou queixiños). O 6% das escolas avaliadas en Barcelona e na Coruña subministran doces como sobremesa máis de 2 veces por semana nas dúas semanas avaliadas. Ademais, o 12% das escolas coruñesas danlles ós nenos polo menos durante unha das semanas avaliadas un exceso de doces (máis de 2 veces por semana). Esta situación dáse tamén no 7% das estudadas en Zaragoza e no 6% das de Guipúscoa.\n<< Ir á anterior páxina: Como se fixo


París de Noia vs Panorama en terras ribeirenses, Festa a Festa en Faro de Vigo\nParís de Noia vs Panorama en terras ribeirenses\nEn Aguiño, parroquia importante de Ribeira, decidiron levar a cabo a celebración dunha nova festa, por se eran poucas as que hai no Concello. A I Festa da Xuventude de Aguiño terá lugar mañá coa participación de dúas das consideradas mellores orquestras de Galicia: PANORAMA e PARÍS DE NOIA.\nXa que logo, teremos a oportunidade de ver xuntas as dúas formacións musicais que tradicionalmente veñen enchendo de maneira sistemática os campos de festa, e máis cando comparten cartel, como é o caso. Aínda que agora a de Noia e a de Caldas xa non están soas na cúspide grazas ao grande éxito que foron acadando outras formacións musicais, o certo é que unha festa con estas dúas orquestras segue a ser especial, polo número de xente que congregan, especialmente nova, pola rivalidade ben levada que seguen mostrando, porque sempre ofrecen algunha sorpresa, sobre todo a principio da temporada, por ver quen leva mellor espectáculo, mellor repertorio, etc...\nPero a celebración terá tamén un compoñente gastronómico; antes da gran verbena haberá unha degustación de paella de marisco. E para despois do duelo orquestral unha sesión DJ para continuar coa festa. Todo isto baixo unha carpa con capacidade para 1.500 persoas.\nAsí pois, en Aguiño suman a nova Festa da Xuventude ás súas poderosas festas do Carme (no mes de xullo) e nesta primeira edición bríndannos a oportunidade de ver as dúas orquestras de referencia man a man. Será a partir das 22:30 horas no porto da vila mariñeira.


O sistema de xestión forestal sostible de PROMAGAL está pensado como un servizo para os socios, polo que o primeiro requisito é pertencer a algunha das asociacións de propietarios forestais integradas en PROMAGAL.\nCalquera monte que se queira integrar no sistema debe contar cun instrumento de ordenación ou xestión forestal redactado por un técnico competente en materia forestal (enxeñeiro técnico forestal ou enxeñeiro de montes). No caso de que o monte teña menos de 25 ha pode optarse por rexer a xestión adscribindo o monte a un dos plans conxuntos elaborados (actualmente existen dous plans conxuntos para o norte de Galicia: Distrito I e Distrito VI).\nUnha vez cuberta a correspondente solicitude de adhesión realizarase unha avaliación de campo (visitarase o monte) para comprobar que a xestión realizada cumpra cos requisitos do sistema. Posteriormente realizaranse un estudo da documentación e o cálculo de diferentes parámetros ambientais, forestais e socioeconómicos. Se o resultado é positivo o monte pasará a formar parte do sistema de xestión forestal sostible de PROMAGAL.\nOs traballos que se realicen nos montes adscritos, tanto polo xestor como por empresas contratadas, deberán seguir o contemplado no Manual de boas prácticas (apartado DOCUMENTACIÓN). É moi importante que se comunique calquera cambio con respecto as condicións iniciais que se produza nos montes adscritos.


Afonso, que Alfonso?. - Novas do Eixo Atlántico\nCarlos Méixome 2 Xullo, 2018 21 Marzo, 2020 5 Minutos de lectura\nImos primeiro co numero do rei. O que lle concedeu carta de poboamento á vella vila de Erizana e lle cambiou o nome polo de Baiona, foi Afonso, rei de León e rei de Galicia (1188-1230), fillo de Fernando II, tamén rei de León e de Galicia (1157-1188) e neto de Afonso VII, rei de Galicia entre 1111 e 1126 e, dende esta data ata a súa morte en 1157, e tamén, por herdanza da súa nai a raíña Urraca, de Castela e Toledo . Cando xuntou todas as coroas sobre a súa testa foi coñecido como “O Emperador”.\nAfonso, o que bautizou Baiona, tiña un curmán, tamén rei, este de Castela e Toledo (1158-1214), chamado Alfonso, a quen os historiadores españois numeraron como sucesor parcial de Afonso O Emperador co número oitavo. Mais a orde numérica dos Afonsos viña dos reis de Galicia e non dos de Castela onde non houbera Afonso ningún ata o Emperador.\nÁ morte deste o imperio divídese, o reino de Castela para Sancho III e o de León e Galicia para Fernando II. O fillo deste, o noso Afonso, sería o VIII, pero este numeral outorgáronllo, como dixemos, ao seu curmán o rei de Castela. A cousa xa viña de lonxe, pois xa nas Sete partidas de Afonso X, aparece, o rei de León e Galicia, como IX, aínda que como Afonso e non como Alfonso. Xa daquela o rei sabio tiña máis interese en outorgarse unha lexitimidade que o respecto escrupuloso pola veracidade histórica. Así que non pode haber discusión, Afonso VIII de León e Galicia foi quen mudou o nome de Erizana polo de Baiona; é o que, na historiografía española, numeran como IX.\nAfonso reinou 42 anos. Naceu en Zamora o 15 de agosto de 1171; foi coroado o 22 de xaneiro de 1188 e faleceu en Sarria o 23 de setembro de 1230. Está soterrado no Panteón Real da catedral de Compostela á beira do seu pai, Fernando II, da súa avoa Berenguela e do seu bisavó Raimundo de Borgoña, pai de Afonso Raimundez, coñecido como Afonso VII “ O Emperador”. A súa nai, Urraca de Portugal, era filla do considerado primeiro rei de Portugal Afonso Henriquez.\nTentou arranxar as cousas co seu curmán Alfonso de Castela a través do matrimonio coa filla deste, Berenguela de Castela, curmá en segundo grao. O Papa Celestino III autorizou a unión, pero non o seu sucesor que pretendeu a anulación e, ao non conseguilo, puxo un interdito ameazando con declarar ilexítimos os cinco fillos do matrimonio. Este acabou por ser anulado e Berenguela foi para outro convento. No seu primeiro matrimonio tivera tres fillos, entre eles Sancha e Aldonza, coñecida como Dulce, que herdaron a coroa de León e Galicia. A oposición da nobreza e do clero forzou o pacto entre as dúas esposas, convertidas en monxas, quen acordaron a renuncia das raíñas e que a coroa pasase a Fernando, fillo da segunda esposa, e rei de Castela, que será coñecido como Fernando III O Santo.\n172 consultas en 1,357 segundos.


Mono 6.8.0.96 Descargar para Mac / Old Versions / FileHorse.com\n16 de enero de 2020 - 345 MB - Código Abierto\nFecha Publicado: 24 feb. 2021 (hace 1 aÃ±o)\nFecha Publicado: 13 dic. 2020 (hace 1 aÃ±o)\nFecha Publicado: 08 oct. 2020 (hace 1 aÃ±o)\nFecha Publicado: 13 may. 2020 (hace 2 aÃ±os)\nFecha Publicado: 06 feb. 2020 (hace 2 aÃ±os)


picarexadas: NOVA ENTREGA DAS ABELLAS!\nComa tódolos martes, hoxe seguimos investigando un pouco máis sobre as abellas. Esta vez grazas ó material de Suso, Leo, Nerea e Miguel.\nSuso trouxonos unha abella feita con rollo de papel higiénico similar á de Mateo. Estívonos explicando cómo a fixera e chegamos á conclusión de que se tratou de toda unha actividade de reciclaxe! grazas a ela, repasamos as partes do corpo destes bichiños.\nLeo veu voando! compartiu con nós unhas simpáticas alas de abella dun disfraz. Qué ganas tiñamos todos de probalas! con elas lembramos que, aunque pensemos que teñen só dúas, en realidade son catro, pero dúas delas son tan pequerrechas que cae nunca nos damos conta...\nNerea trouxonos un montón de información. Con ela, recordamos cousiñas que xa aprendimos e ademais agora sabemos, por exemplo, que cada abella reina ten 13-18 noivos (os zánganos) que lle axudan a facer os ovos....Ademais, Nerea fixo un mini conto de abellas precioso!\nE Miguel veu cun panal con letras maiúsculas!!! fixo unha manualidade preciosa e laboriosa coa súa mamá, un panal con todos os seus ocos hexagonales e tres abelliñas. Con el temos que ter moito coidado para non estropealo, igual que sucede cos de verdade. Chamounos moito a atención a textura e o olor, xa que áinda cheira a pintura! foi unha forma fantástica de ver cómo son os panales, incluso algún de nós pensou que era de verdade, porque ata o momento non viramos ningún.\nMoitas grazas familias! estádesnos convertendo en expertos investigadores!


Bloqueo de portas en ambiente húmido\nPor mor da choiva continua, a humidade do aire será moi alta e todos os recunchos da casa poden estar moi mollados. Neste momento, afectará o tempo de uso do bloqueo da porta. Debido a que a calidade do bloqueo de hardware é boa ou mala, un dos criterios é o momento da proba de pulverización de sal. Porque t ...\nComo limpar e desinfectar durante a epidemia\nA nova epidemia de coronavirus é moi grave. Por iso, tanto na casa coma no exterior, para illar a propagación do virus, esta é unha medida moi importante. Non obstante, para garantir a casa, a hixiene persoal é fundamental para illar a propagación do virus. .Hoxe vouche ensinar como limpar ...\nComo manter o bloqueo de portas\nO bloqueo de portas é o obxecto máis frecuente na nosa vida diaria. Moitas persoas pensan que se compras un bloqueo na casa non é preciso mantelo ata que estea roto. A vida útil do bloqueo das portas pódese aumentar considerablemente realizando o mantemento en moitos aspectos. 1. corpo corporal: como central ...\nTiradores de ferraxes para móbiles, Tiradores de porta de latón, Tiradores e tiradores de mobles, Tiradores de portas de latón cepillado, Tiradores de portas de palanca de latón, Tiradores de portas de latón macizo,


Noite dos Investigadores: FP7-PEOPLE-2012-NIGHT\nLevar a cabo accións de coordinación destinadas a coordinar as actividades e políticas en materia de investigación, e accións de apoio destinadas a contribuír á implementación dos Programas Marco e á preparación do futuro da investigación na UE, así como ao desenvolvemento de políticas ou de sinerxias con outras políticas. Estimular e facilitar a participación das pemes, organizacións da sociedade civil e as súas redes, equipos pequenos de investigadores e centros de investigación nas áreas temáticas do programa de Cooperación. As accións de apoio céntranse normalmente nunha actividade específica e frecuentemente nun evento específico.\nAs ”Noites dos investigadores” consistirán en eventos dirixidos ao público en xeral, independentemente da idade, co obxectivo de:\nAchegar ao público en xeral e aos investigadores entre si;\ndestacar o impacto positivo do traballo dos investigadores na vida cotiá dos cidadáns;\npromover as carreiras de investigación, en particular cara aos mozos e os seus pais.\nA principal mensaxe destas Noites dos Investigadores é os investigadores están entre nós, no sentido de que son xente corrente e que comparten problemas, desexos, preocupacións ou pasións cos demais cidadáns, incrementando deste xeito o sentimento de entendemento mutuo entre investigadores e demais persoas, e facendo fincapé en que os investigadores tamén teñen unha vida privada a pesar de ter un traballo ”extraordinario”, aspecto que as Noites dos Investigadores pretenden ilustrar, mostrando aos cidadáns o fascinante e divertido desta profesión co fin de animar aos mozos a emprender carreiras neste eido.\nIntentarase mostrar, así mesmo, o seu impacto na economía e na sociedade, sinalando o impacto que ten na competitividade, no crecemento económico, no emprego e na vida diaria dos cidadáns.\nPara todo isto realízanse diversas actividades, tales como experimentos, demostracións científicas, simulacións, debates, xogos, competicións, concursos, entre outras.\nPersoas físicas e xurídicas emprazadas nos Estados membros da UE ou nos países asociados.\nAs ”Noites dos investigadores” véñense organizando desde o ano 2005, o cuarto venres de setembro, é dicir, en 2012, o día 28 de setembro.\nTel: + 32 2 295 17 69\nEstímase contar cos resultados da avaliación das propostas no prazo dun mes desde a data de peche do prazo de presentación de propostas e que se poida realizar a sinatura dos acordos nos 4 meses seguintes a dita data de peche do prazo de presentación de candidaturas.


Informatizan máis de 5.000 documentos do arquivo histórico da casa de Rosalía de Castro - Faro de Vigo\nInformatizan máis de 5.000 documentos do arquivo histórico da casa de Rosalía de Castro\nAlgúns son coetáneos da Segunda República - Ata agora, atopábanse nunha situación de conservación "lamentable"\nmar mato vigo 31.12.2015 | 02:16\nO mestre galeguista Xosé Mosquera (1895-1965) pasou a historia como "o vello dos contos" por ser pioneiro nos anos 30 dos programas radiofónicos en galego. Pero alén diso, a súa obra máis excelsa a prol da cultura galega foi o traballo que realizou xunto a Xosé Villar Granjel por adquirir a vivenda na que morou a escritora nos seus derradeiros anos de vida, a Casa de Matanza en Padrón como ben de tódolos galegos. Onte, cumplíronse 50 anos do falecemento de Mosquera e onte dábase por 'inaugurado' o arquivo informatizado dos fondos da Fundación Rosalía de Castro, máis de 5.000 documentos que teñen as súas raíces nos anos 30 do pasado século.\n"Este archivo estaba antes nunha situación lamentable de conservación. O que fixemos foi despois de varios meses de traballo a cargo de Silvia Arca, coa axuda da Consellería de Cultura, foi unha clasificación, ordenación e catalogación do fondo da parte máis valiosa, ata 970", explicaba o presidente da Fundación, Anxo Angueira.\nA aplicación informática permitirá achar os documentos que se procuren relacionados coa creación e desenvolvemento do padroado e a fundación mesmo antes de existiren. "Aquí -explica Angueira- están os documentos que falan da historia da Fundación Rosalía de Castro, de como se fundou, das persoas que particparon, a correspondencia xerada ó redor do tema con Castelao, Bouza Brey, Risco... Tamén temos material fotográfico do século XIX referido a Rosalía de Castro e á súa familia. Algunhas coñecíanse e outras son de familias que as cederon e que eran descoñecidas".\nA informatización do arquivo ademais é unha baza de cara o futuro. "Unha vez temos un arquivo, de seguro que hai persoas, familias e entidades que queren depositar aquí o seu legado relacionado con Rosalía. Estamos en conversa con familias que teñen moi valiosos documentos", engadiu o presidente.\nPero voltando ó que se ten na actualidade, as cartas, documentos e outros escritos da Fundación evidencia "os esforzos de intelectuais como Castelao, dende o exilio, para recuperar esa casa. Eses textos impresos, algúns do tempo da República, teñen un valor incalculable. Serven para coñecer a historia de Galicia", agregou.\nPara facerse unha idea do que supuxo ter agora a Casa de Matanza como un ben de acceso público, hai que lembrar que o proceso de adquisición foi moi complexo. "Foi difícil a compra da casa e tivo dous artífices: Xosé Mosquera e Villar Granjel. Eran galeguistas dos anos 40, anos complicados, difíciles. A idea de comprar a casa era anterior á Guerra Civil. E trala contenda, Mosquera e Granjel conseguiron comprar a casa falando con Castelao e con Otero Pedrayo. Despois, crearon o Patronato, mesmo poñendo diñeiro de seu", sinalou Angueira.\nCasa de Matanza


Cangas acolleu o provincial pontevedrés de paxariles | Federación Galega de Caza\nCangas acolleu o provincial pontevedrés de paxariles\nO pasado 23 de abril, disputouse no campo municipal de atletismo de Cangas, a fase provincial de Pontevedra de Paxariles organizado pola Federación Galega de Caza en Pontevedra en colaboración coa Sociedade de Silvestrismo de O Grove.\nA proba acudiron un total de 133 paxaros repartidos nas diferentes categorías: 35 liñaceiros, 53 xílgaros, 18 verderolos, 12 mixtos de liñaceiro, 18 mixtos de xílgaro e 3 mixtos de verderolo.\nNa clasificación de Liñaceiro o primeiro e o segundo posto foron para Elisa Pereira Fernández con 24 e 15 puntos respectivamente. En terceiro posto remataba Diego Novas Martínez con 9 puntos.\nEn Mixto de Liñaceiro o primeiro e o segundo posto era para José Manuel Rodríguez Costas con 41 puntos. Completaba o podio Pablo Corrales González co segundo e terceiro posto 32 e 25 puntos.\nNa categoría de Xílgaro foi Germán Alcalde Cebreiro o que obtivo o primeiro posto con 27 puntos, seguido de Manuel Otero Martínez e Manuel Hervello Hervello en segunda e terceira posición con 13 e 10 puntos respectivamente.\nEn Mixto de Xílgaro o primeiro posto recaeu en Julio Pereira Sánchez con 49 puntos. Con 45 puntos o segundo posto foi ocupado por Félix Romay Pérez. E tamén con 39 puntos o bronce volvía a ser para Félix Romay Pérez.\nNa categoría de Verderolo o participante Cándido Lago Álvarez acadaba o primeiro posto con 25 puntos. Francisco Javier Otero Grandal era o subcampión con 7 puntos. O terceiro posto ocupouno con 3 puntos Manuel Otero Martínez.


Un 70% dos funcionarios van á folga no Salnés e só un 20% no Barbanza - Canal Rías Baixas\nUn 70% dos funcionarios van á folga no Salnés e só un 20% no Barbanza\nSALNÉS/BARBANZA> A folga de empregados públicos obtivo un respaldo do 70% no Salnés, mentres que no Barbanza, foi do 20%, segundo os sindicatos.\nSALNÉS/BARBANZA> A folga de empregados públicos tivo un seguimento elevado na comarca do Salnés, segundo as centrais sindicais convocantes, que cifran nun 70 por cento o respaldo de tódolos funcionarios da bisbarra. Pola contra, a folga apenas tivo incidencia na comarca do Barbanza, o seguimento foi dun 20 por cento.\nNo Salnés, destaca, sobre todo, o seguimento que tivo o paro no Concello do Grove, que rozou o 100 por cento. Os empregados públicos do consistorio de Vilagarcía tamén participaron de xeito masivo nesta folga, achegándose ó 80 por cento.\nEn canto ó Hospital do Salnés e ós centros de saúde, desde Comisións Obreiras destacaron a Canal Rías Baixas que os servizos mínimos foron moi elevados. Inda así, entre os traballadores que si puideron ir á folga, estiman tamén entre un 65 e un 70 por cento de seguimento.\nNo tocante ós centros educativos, a CIG destaca que o paro no Salnés foi importante e que afectou á maioría dos centros.\nSEGUIMENTO BAIXO NO BARBANZA\nPola contra, a folga apenas tivo incidencia na comarca do Barbanza. A maior parte dos profesionais da administración e da sanidade non secundaron o paro convocado polos sindicatos.\nNas delegación comarcal de Pesca a normalidade foi a tónica dominante durante toda a mañá. A maior parte dos funcionarios non secundaron a folga por entender que as mobilizacións dos sindicatos chegan tarde e apenas van ter efecto. O mesmo acontecía na delegación de Facenda onde tan só un dos traballadores sumouse ó paro. De feito, as persoas que acudiron a realizar algún trámite fixérono con total normalidade.\nNos centros de ensino o seguemento foi desigual aínda que se deixou notar máis que noutros sectores. Por exemplo no IES Número 1 de Ribeira, a mediodía, un decena de profesores secundaran o paro, á espera dos datos da xornada completa. Pola contra, no colexio Fernández Varela da Pobra, todo o persoal docente acudiu ó seu posto de traballo.\nNo ámbito sanitario a repercusión da folga apenas de deixou sentir dado que os servizos mínimos funcionaron ó cen por cento. Segundo os datos da Consellería de Sanidade, na provincia da Coruña o sgeuemento foi do 3’45 por cento.\nNa comarca do Barbanza, CCOO estima o seguemento da folga entre un vinte e un trinta por cento, con especial repercursión na administración local. Se ben os resultados son inferiores ós agardados polas organizacións convocantes, atribúen a falta de participación ó descontento do funcionariado que non ve na folga o instrumento para frear unhas medidas que xa consideran inevitables. Sen embargo, piden ó goberno que non interprete a baixa participación como unha mensaxe de complicidade por parte da función pública.\nArtigo anteriorPresentado o equipo galego que competirá en Pontevedra\nSeguinte artigoCIG mobiliza a centos de persoas ‘en contra das medidas antisociais’\nNon hai ingresos por coronavirus no Hospital da Barbanza\nConcello de Brión, Galchimia e Albarari entre os galardoados nos Premios...


Unha muller resultou falecida en Salvaterra tras sufrir un accidente — Xornal21\nUnha muller perdeu a vida esta madrugada despois de sufrir un accidente co vehículo que conducía pola A-52, ao paso pola localidade pontevedresa de Salvaterra de Miño.\nSegundo a información faciltada ao 112 Galicia, o sinistro tivo lugar á altura da saída da autovía en dirección a Batalláns cando estaban a piques de dar as tres desta madrugada. Nese momento, o turismo que conducía a vítima saíuse da estrada e, pese aos intentos dos profesionais sanitarios, nada puideron facer por salvarlle a vida.\nCómpre sinalar que este operativo activouse tras recibir o CIAE 112 a chamada dun particular, que localizou á muller fóra do vehículo e practicamente sen pulso. Decontado, desde o 112, informouse aos efectivos do 061-Urxencias Sanitarias, aos axentes da Garda Civil de Tráfico e aos bombeiros do Baixo Miño, que, finalmente, descartaron intervir debido a que a vítima estaba liberada e accesible.


O PSOE de Nigrán condiciona o traballo consensuado do PXOM a unha desculpa pública do PP.\nEstás en Nigrán O PSOE de Nigrán condiciona o traballo consensuado do PXOM a unha desculpa pública do PP.\nMércores, 08 Xuño 2011 17:39 Redaccion @valminorinfo\nA tramitación do Plan Xeral de Ordenamento Municipal pode deixar de ser materia consensuada entre socialistas e populares de Nigrán. Á interpelación formulada onte polo alcalde electo Alberto Valverde ao PSOE para confirmara se mantiña ou non o pacto sobre o PXOM, os socialistas responden que condicionan o seu consenso e traballo conxunto a unha "desculpa pública" por parte do PP. Os socialistas refiren ás denuncias formuladas por Valverde contra o goberno municipal 72 horas antes das eleccións municipais, nas que afirmaban que o PSOE agochaba un novo borrado do documento por "estrategia electoral".\n“Nin o goberno de Nigrán nin o Partido Socialista teñen rachado o consenso polo PXOM pero esixen ao PP rectificacións públicas cando afirmaron: <<El PSOE de Nigrán oculta a los actuales miembros de la corporación local y a los sus vecinos y vecinas la existencia de un borrador del documento de aprobación inicial del Plan General”>>, afirma nun comunicado o concelleiro de Urbanismo Juan González.\nO edil González asegura que o actual goberno municipal socialista " segue a traballar ata o último minuto de mandato coa intención de aprobar o mellor PXOM para Nigrán". Agrega que a confianza do equipo municipal de Nigrán tanto no equipo redactor "como nos técnicos municipais é absoluta pero non podemos dicir o mesmo da confianza no PP que utilizou o PXOM como arma electoral".